Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisraeli holokausti mälestuspäeva üritusi avanud kõnes
ütles peaminister Netanyahu,
et Lääs pole 2. Maailmasõjast õppinud.
Iraan hoiatab, et aktsepteerib lõplikku tuumalepet vaid siis,
kui P5+1 kaotab samal hetkel kõik Iraani-vastased sanktsioonid.
Iisraeli armee vahistas Läänekaldal kümneid hamaslasi,
keda kahtlustati rünnakute planeerimises Iisraelis.
Yad Vashemi Holokaustimuuseumis
avati Iisraeli Holokausti Mälestuspäeva üritused.
Peaminister Netanjahu ütles,
et Lääs pole 2. Maailmasõjast õppinud.
Iraaniga sõlmitav halb leping näitab,
et ajaloost pole õpitud.
Lääs annab järele Iraani agressiivse tegevuse ees.
Enamik maailmast näib toetavat pürgimusi
jõuda Iraaniga läbirääkimistel lahenduseni
ja Iraaniski tähistati tänavail raamleppe sõlmimist.
Juudiriik jääb siiski kõrvale,
hoiatab rahvusvahelist kogukonda Iraani salajaste kavatsuste eest
ja Iraani avalduste eest, mis nõuavad Iisraeli hävitamist.
Kuu alguses ütles USA president Obama korduvalt,
et USA seisab julgeolekus Iisraeli kõrval
ega luba mingeid vastavaid nendevahelisi erimeelsusi.
Obama veenmine pole Netanyahut rahuldanud.
Natsid püüdsid hävitada tsivilisatsiooni,
valitseda aariarassiga
ja pühkida maa pealt juudi rahva nime.
Samuti püüab Iraan regiooni kontrollida ja laieneda,
et hävitada juudiriiki, nagu nad on kuulutanud.
Iisraelis kõlasid täna hommikul kaks minutit sireenid.
Iisraellased katkestasid tegevuse
ja mäletasid leinaseisakuga kuut miljonit juuti,
kes natside julmuste ohvriks olid sattunud.
Holokaustimuuseum Yad Vashem avas näituse, mis pühendati
6 miljoni juudi seas mõrvatud 1,5 miljonile lapsele.
Näitus "Holokausti lapsed: tähed ilma taevata"
kujutab puumetsa, kus räägitakse laste elulugusid
lapsepõlve teemadel nagu sõprus, mäng ja pere.
Näitus algab piltidega laste maailmast
enne holokausti ja sõjaaega.
Lapsed on iga ühiskonna haavatavaim osa.
Nad on naiivsed ja kaitsetud
ja vajavad kaitseks täiskasvanute maailma.
Samas sümboliseerivad nad lootust ja tulevikku.
Need lapsed mõrvati ja küsime nüüd endalt:
kas nende mõrvamine hävitas lootuse?
Kas see hävitas tuleviku? Vastus on: Ei.
Üks lugu on tollasest Poolast,
tänasest Ukrainast pärit Marta Gorenist.
Ta oli vaid 8-aastane, kui tema vanemad vahistati
koos 200 teise juudiga ja viidi Chortkivi lähedale Musta metsa
mahalaskmisele ja massihauda matmiseks.
Oma kodus Rehovotis
rääkis 80-aastane holokaustiohver koos mehega sügavast liigutusest,
kui kuulis näitusest ja oma rollist selles.
Ta ütles, et näitus viis ta süngesse, võõrandunud lapsepõlve.
Minu meelest on näitus, mis meenutab holokausti lapsi -
minusarnaseid õnnelikke ellujääjaid ja neid, kes ei pääsenud,
ainulaadne idee.
Olin väga liigutatud, kui kuulsin, et otsustati minu lugu meenutada.
Minu lugu pole üksnes minu lugu.
See on ka mu ema ja poola pere lugu.
Minu lugu esindab paljude vabanenud laste lugu.
Jäin näitust vaadates sõnatuks, sest mõtlesin "See on vaid puu".
Siis mõistsin,
et sellest peale, kui mind 8-aastaselt emast lahutati,
elasin peamiselt võõrandunud, kummalises maailmas,
kummalise perega suures linnas,
lastega, keda ei tundnud.
Ma ei osanud mängida, kuna polnud varem mänginud
ega koolils käinud.
Ma ei teadnud, kuidas põgeneda labürindist ja valedest,
millega end ümbritsesin.
Ei iial enam! Nüüd Iraani juurde.
Iraan lubas aktsepteerida lõplikku tuumalepet vaid siis,
kui P5+1 (USA, Venemaa, Hiina, Prantsusmaa, Inglismaa ja Saksamaa)
kaotab samaaegselt kõik Iraani-vastased sanktsioonid.
Enne president Rouhani avaldust pidi USA president Obama
andma USA Kongressile sõnaõiguse tulevase lepingu suhtes
ja veto-õiguse USA kehtestatud sanktsioonide tühistamise suhtes.
Maailm peab teadma,
P5+1 maad peavad teadma,
USA Senat, Kongress, president ja valitsus peavad teadma,
et kui leping ei sisalda sanktsioonide lõpetamist,
siis lepingut ei tule.
Obama on oma ametiajal investeerinud palju poliitkapitali
lepingu kindlustamisele, mis ei lase Iraanil tuumarelva saada.
Töö on toetunud sanktsioonidele, mis Iraani kõnelustelauda tõid.
USA ja EL sanktsioonid on alates 2012. a ühiselt vähendanud
Iraani naftavedu 1,5 mln barreli võrra päevas.
Iraani naftaeksport on vähenenud 60%, miljoni barrelini päevas.
Iraan ja P5+1 maad sõlmisid raamleppe 2. aprillil Šveitsis.
See peaks olema aluseks 30.6 tähtajaga lõpplepingule.
Kõnelused jätkuvad 21. aprillil,
kuigi raamleppes kokkulepitu suhtes on tekkinud erinevaid tõlgendusi.
Lõplik leping näib ebatõenäoline
isegi USA Kongressi tekitatud lisaprobleemideta.
ÜRO Aatomienergia Agentuuri ehk IAEA esindus
saabus Iraani tehnilistele läbirääkimistele.
IAEA kõnelused Iraaniga toimuvad paralleelselt suurriikide omadega.
Eile toimus Jeruusalemmas oletatav terrorirünnak.
Põhja-Jeruusalemma araablane sõitis keskööl otsa kahele inimesele,
mehele ja naisele, kes seisid Ramat Eshkoli lähedal bussipeatuses.
25-aastane mees viidi lähedalasuvasse haiglasse,
kuid ta suri hommikul saadud haavadesse.
Juhtumis viga saanud naine on endiselt tõsises seisundis.
Pole selge, kas tegemist oli terrorirünnaku või liiklusavariiga.
Autojuht sai kergelt viga
ja toimetati Mt Scopuse Hadassa haiglasse.
Politsei uurib juhtunut. Politsei esindaja sõnul
küsitletakse koos juhiga autos viibinud kaassõitjat.
Iisraeli armee vahistas Läänekaldal öise reidi käigus
kümneid Hamasi toetajaid.
Raportite teatel kavandasid osad rünnakuid Iisraeli vastu.
Gazat valitsevat Hamasi toetatakse ka Läänekaldal.
Hamas nõuab juudiriigi hävitamist ja püüab aktiivselt
Iisraelis rünnakuid planeerida ja korraldada.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri